laion/Wikipedia-Exotic huggingface dataset:
שחטאר דונצק (כדורעף)

מועדון הכדורעף שַחְטָאר דוֹנֵצְק (באוקראינית: Волейбольний клуб «Шахтар» Донецьк) היה אחד ממועדוני הכדורעף החשובים והידועים ביותר באוקראינה ולפני כן בברית המועצות. המועדון היה ממוקם בעיר דונצק שבמזרח אוקראינה. המועדון נוסד בשנת 1983 וזכה באליפות ברית המועצות בשנת 1992 והיה האחרון לזכות בה לפני התפרקות ברית המועצות. הקבוצה השתתפה לאחר מכן בליגת העל האוקראינית בכדורעף וזכה באליפות בשנים 1992, 1993 אך בהמשך התקשתה לשחזר את ההצלחה: בשנת 1995 סיימה במקום השלישי אך ב-1997 שחררה שחקנים רבים לאחר שסבלה מקשיים כלכליים רבים. ב-1998 כבר התמודדה בליגה השנייה ובשנת 1999 כבר חדלה מלהתקיים. ברית המועצות אליפות ברית המועצות אלופה (1): 1992 סגנית (1): 1991 אוקראינה אליפות אוקראינה אלופה (2): 1992, 1993 מקום שלישי (1): 1995 אוקראינה גביע אוקראינה מחזיקת הגביע (1): 1993 Источник: Команды молодости нашей, которым в нашем городе не жить http://govorit.donetsk.ua/eshche-odin-shakhter.html Источник: Старожил из «Зарева» ערך זה הוא קצרמר בנושא כדורעף ובנושא אוקראינה. אתם מוזמנים לתרום לוויקיפדיה ולהרחיב אותו.
פטריק גיבסון (שחקן)

פטריק לאו קני-גיבסון (באנגלית: Patrick Leo Kenny-Gibson; נולד ב-19 באפריל 1995) הוא שחקן אירי, הידוע מתפקידיו בסדרת הטלוויזיה "שושלת טיודור" (2009), בסדרת הדרמה "The OA" ‏(2016–2019) ובשל הופעתו בתור ניקולאי בסדרת הפנטזיה של נטפליקס, "צל ועצם" (2023). ב-2017 זכה גיבסון בפרס "הכוכב העולה" של האקדמיה האירית לקולנוע ולטלוויזיה (IFTA). גיבסון נולד בשכונת וסטמינסטר במרכז לונדון. אביו גם הוא שחקן ואמו עוסקת בשיווק. בצעירותו, עם חזרתם לאירלנד, המשפחה התגוררה תחילה בעיירה גרייסטונס (אנ'), לאחר מכן בשכונת סטילורגן (אנ'), ולבסוף השתקעו בשכונת דוניברוק (אנ') בעיר דבלין שבאירלנד. גיבסון למד בתיכון גונזגה קולג' (אנ') בשכונה האמידה רנלה (אנ') שנמצא בחלקה הדרומי של דבלין. בהמשך, הוא החל את לימודיו בחוג לפילוסופיה בטריניטי קולג', אך עזב באמצע התואר ב-2016 לאחר שלוהק לסדרה "The OA". ב-2007 קיבל את תפקידו הראשון בתור ילד הסוחב כביסה בסרט הטלוויזיה "שרלוק הולמס והפרחחים מרחוב בייקר" של ה-BBC. בשנת 2019 שיחק בדרמה הביוגרפית "טולקין" המבוססת על חייו של הסופר האנגלי ג'. ר. ר. טולקין. בשנת 2023 הצטרף לקאסט העונה השנייה של סדרת הפנטזיה "צל ועצם" מבית נטפליקס בתור ניקולאי לנצוב. הסדרה מבוססת על טרילוגיית הספרים "גרישה", המתחילה בספר "צל ועצם" מאת הסופרת הישראלית-אמריקאית לי ברדוגו. מדיה וקבצים בנושא פטריק גיבסון בוויקישיתוף פטריק גיבסון, ברשת החברתית אינסטגרם פטריק גיבסון, במסד הנתונים הקולנועיים IMDb (באנגלית) Pedersen, Erik (12 בדצמבר 2016). "'The OA' Trailer: Netflix Releases First Look & Sets Premiere Date For Drama". Deadline Hollywood. נבדק ב-12 בדצמבר 2016. {{cite news}}: (עזרה) "Interview: Irish actor Patrick Gibson on WWI drama". RTE. 4 בנובמבר 2014. נבדק ב-13 בדצמבר 2016. {{cite news}}: (עזרה) "The Irish Academy present 'The OA' star Patrick Gibson with the Rising Star Award in association with the Irish Film Board | The Irish Film & Television Network". iftn.ie. Ritman, Alex. 'The OA' Breakout Patrick Gibson on His "Mad" 2017 (And It’s Only April). The Hollywood Reporter. April 10, 2017.
פטריק גיבסון

האם התכוונתם ל... פטריק גיבסון (אמן) (אנ') – צייר נופים סקוטי (1782–1829) פטריק גיבסון, ברון גיבסון (אנ') – איש עסקים בריטי בתחום ההוצאה לאור (1916–2004) פטריק גיבסון (שחקן) – שחקן אירי פאט גיבסון (רוגבי ליג) (אנ') – שחקן רוגבי ליג אוסטרלי (נולד ב-1981)
שחטאר דונצק (קטרגל)

מועדון הקטרגל שחטאר דונצק (באוקראינית: Міні-футбольний клуб «Шахтар» Донецьк) היה מועדון קטרגל מהעיר דונצק, שהיה פעיל בין השנים 1998–2011. הקבוצה זכתה בחמש אליפויות לאומיות ובשלושה גביעים והישג השיא שלה במפעלים האירופיים הוא שלב חצי גמר גביע אופ"א בעונת 2005/2006. אוקראינה אליפות אוקראינה אלופה (5): 2002, 2004, 2005, 2006, 2008 סגנית (3): 2003, 2009, 2010 מקום שלישי (1): 2007 אוקראינה הגביע האוקראיני מחזיקת הגביע (3): 2003, 2004, 2006 גמר (3): 2001, 2005, 2009 אוקראינה הסופר קאפ האוקראיני אלופה (3): 2005, 2006, 2008 (ברוסית) early win for Shakhtar
שחטאר דונצק (כדוריד)

מועדון הכדוריד דונבאס הוא שמו הרשמי של מועדון שחטאר דונצק, שהיה ידוע בעבר בשם שחטאר-אקדמיה (באוקראינית: Шахтар-Академія). זהו מועדון כדוריד אוקראיני מקצועני מהעיר דונצק שמתמודד בליגת העל האוקראינית בכדוריד. מאז 2017 נקרא רשמית בשם דונבאס מחוז דונצק הקבוצה הוקמה בשנת 1983 כקבוצת שחטאר דונצק על בסיס מועדון קודם בשם "ספרטק דונצק". ב-1996 שמה שונה ל"שחטאר-אקדמיה". הקבוצה הייתה אחת הקבוצות המובילות בליגה האוקראינית והיא זכתה 3 פעמים באליפות הלאומית בשנים 1994/95-2005/06 ותמיד סיימה באחד משלושת המקומות הגבוהים בטבלת האליפות. בדומה לקבוצת הכדורגל, קבוצת הכדוריד זכתה להישגים נאים בזירה הבינלאומית והיא העפילה לגמר גביע פדרציית הכדוריד האירופית בעונת 1995/1996. לאחר עונת 2005/06, הקבוצה סבלה מקשיים פיננסיים רבים ובעונת 2011/12 אף ירדה לליגה השנייה ושנה לאחר מכן, בעונת 2012/13, הקבוצה הצליחה לחזור לליגה הבכירה. בשנת 2017 אורגנה מחדש תחת השם "דונבאס" אך בעקבות משבר אוקראינה אינה מארחת משחקים בדונצק אלא בעיר מריופול. בעונת 2018/2019 חזרה לזירה האירופית כשהתמודדה בגביע האתגר. אליפות אוקראינה אלופה (3): 1996, 1997, 2002 סגנית (1): 2004 גביע פדרציית הכדוריד האירופית גמר (1): 1995/96 דונבאס (הוקי קרח) אתר האינטרנט הרשמי של מועדון הכדוריד דונבאס אתר רשמי ישן HC Donbas. Ukrainian Super League https://xsport.ua/handball_s/news/shakhter-smenil-nazvanie-na-donbass-i-zayavil-o-novykh-tselyakh_321678/
שחטאר-2 דונצק

מועדון הכדורגל שַחְטָאר-2 דוֹנֵצְק (באוקראינית: Футбольний клуб «Шахтар-2» Донецьк) הוא מועדון כדורגל מקצועני שמשמש כקבוצת מילואים של שחטאר דונצק. הקבוצה הוקמה בשנת 1949 והתמודדה בליגות המשניות באוקראינה עד שפורקה בתום עונת 2006. הקבוצה השתתפה במשך 41 עונות רצופות בטורנירי הנוער של ברית המועצות לאחר שהוקמה בשנת 1949. ב-1992 אורגנה מחדש כ"שחטאר-2" והתמודדה בליגה האוקראינית הראשונה בה סיימה במקום 12 האחרון. בעונות 1992/93 עד 1997/98 השתתפה בליגה השנייה וחזרה לליגת המשנה האוקראינית ב-1998. לפני עונת 2006/07 ירדה מהליגה הראשונה לקראת עונת 2008 הוקמה הקבוצה מחדש כקבוצת הנוער של שחטאר והיא מתמודדת באליפות אוקראינה לנוער. משנת 2008 נקראת בשם "שחטאר U-21"‏ (Шахтёр U-21). 1949—1991 — שחטאר-ד' דונצק 1991—1992 — שחטאר-2 דונצק 1992—1994 — מטאלורג קונסטנטינובקה 1994—1995 — גראנט דונצק 1995—2006 — שחטאר-2 דונצק 2006—2008 — שחטאר-ד' דונצק 2008 — ואילך — שחטאר U-21 דונצק אליפות ברית המועצות לנוער (2): 1967, 1969 אליפות אוקראינה לנוער (4): 2008/09, 2010/11, 2011/12, 2017/18 אתר האינטרנט הרשמי של שחטאר-2 דונצק הקבוצה באתר שחטאר
דניס ראסל דייוויס

דניס ראסל דייוויס (באנגלית: Dennis Russell Davies, נולד ב-16 באפריל 1944 בטולדו, אוהיו) הוא מנצח ופסנתרן אמריקאי. דייוויס למד פסנתר וניצוח בבית הספר ג'וליארד, ושם קיבל תואר דוקטור. הוא כיהן כמנהל מוזיקלי של תזמורת סיינט פול משנת 1972 עד 1980. ב-1977 היה שותף לייסוד תזמורת המלחינים האמריקאים עם המלחין פרנסיס ת'ורן, והיה מנהלה המוזיקלי עד 2002. דייוויס היה מנהלה מוזיקלי של הפילהרמונית של ברוקלין מ-1991 עד 1996. בשנת 1980 עבר דייוויס לשטוטגרט, גרמניה, שם כיהן כמנהל מוזיקלי ראשי של האופרה הממלכתית מ-1980 עד 1987. הוא העלה שם בביצוע בכורה שתי אופרות מאת פיליפ גלאס, יחד עם מספר רב של אופרות מן הרפרטואר הסטנדרטי, במקרים רבים בהפקות שהתייחדו בבימוי חדשני יוצא דופן. הוא עבד עם במאים רבים, בהם רוברט אלטמן בשיתוך פעולה ב"סלומה" של ריכרד שטראוס בהמבורג. כמו כן החזיק במשרות קבועות בתזמורת הקאמרית של שטוטגרט, תזמורת בטהובן-האלה בון (1995-1987) והתזמורת הסימפונית של רדיו וינה. דייוויס היה מנצח ראשי של תזמורת ברוקנר בלינץ והאופרה של לינץ מ-2002 עד 2017. במרץ 2008 התמנה דייוויס למנהל המוזיקלי השלישי של התזמורת הסימפונית של בזל, מינוי שנכנס לתוקף בעונת 2010-2009, בחוזה התחלתי לחמש שנים. הוא כיהן במשרה זו עד עונת 2017-2016. בספטמבר 2017 הודיעה הפילהרמונית של ברנו על מינוי דייוויס כמנצח הראשי הבא שלה, החל בעונת 2019-2018, בחוזה התחלתי לארבע עונות. מדיה וקבצים בנושא דניס ראסל דייוויס בוויקישיתוף דניס ראסל דייוויס, במסד הנתונים הקולנועיים IMDb (באנגלית) דניס ראסל דייוויס, באתר אפל מיוזיק (באנגלית) דניס ראסל דייוויס, באתר ספוטיפיי דניס ראסל דייוויס, באתר AllMusic (באנגלית) דניס ראסל דייוויס, באתר MusicBrainz (באנגלית) דניס ראסל דייוויס, באתר Discogs (באנגלית) דניס ראסל דייוויס, באתר Songkick (באנגלית) Official Website Dr Raab & Dr Böhm Künstleragentur agency biography of Dennis Russell Davies 2 interviews with Dennis Russell Davies, January 6, 1982 & December 8, 1987 https://www.nytimes.com/2002/04/17/arts/music-review-true-to-his-mission-davies-bows-out-with-orchestra.html אנתוני תומסיני, מדור אמנות ומוזיקה הניו יורק טיימס, "נאמן לשליחותו, דייוויס פורש מתפקידו בתזמורת"] 17 באפריל 2002 =http://diepresse.com/home/kultur/klassik/4669274/Markus-Poschner-wird-neuer-Linz-Opern-und-Orchesterchef-?_vl_backlink=/home/kultur/index.do די פרסה: "האם מרקוס פושנר יהיה המנצח החדש של האופרה והתזמורת?" 22 בפברואר 2015 ג'ולי בלום, תקציר חדשות אמנות בהניו יורק טיימס: התזמורת הסימפונית של בזל מודיעה על המנהל 21 במרץ 2008 [=http://derstandard.at/2000018313940/Ivor-Bolton-wird-neuer-Chefdirigent-des-Sinfonieorchesters-Basel "דר סטנדרט", איווֹר בולטון יהיה המנצח הראשי החדש של הסימפונית של בזל] 30 ביוני 2015 http://www.filharmonie-brno.cz/umeleckym-reditelem-a-sefdirigentem-filharmonie-brno-je-dennis-russell-davies--svetoznamy-umelec-povede-orchestr-od-pristi-sezony-p1518.html ‏ 27 בספטמבר 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שחטאר-3 דונצק

"שחטאר-3" (באוקראינית: ФК «Шахтар-3») הוא מועדון כדורגל אוקראיני מהעיר דונצק, שהיווה לקבוצת המילואים השנייה של מועדון הכדורגל "שחטאר דונצק" (נוסף לקבוצת "שחטאר-2 דונצק"). המועדון נוסד בשנת 2000 על מנת לקלוט שחקנים צעירים שסיימו את לימודי הכדורגל באקדמיה של מועדון הכדורגל "שחטאר" וברוב שנותיו התמודד בליגה האוקראינית השנייה. בשנת 2015 הקבוצה פורקה. אתר האינטרנט הרשמי של שחטאר-3 דונצק הקבוצה באתר שחטאר דונצק «Шахтер-3» прекращает участие во второй лиге «Шахтёр» без «троечки» ערך זה הוא קצרמר בנושא מועדוני כדורגל ובנושא אוקראינה. אתם מוזמנים לתרום לוויקיפדיה ולהרחיב אותו.
מיכאי וודוץ

מיכאי וודוץ (ברומנית: Mihai Voduț; נולד ב-28 ביולי 1994) הוא כדורגלן רומני, המשחק בעמדת החלוץ. וודוץ התחיל את הקריירה שלו בקינדייה טרגובישטה מהליגה הרומנית השנייה, בה שיחק בשנים 2011–2014. בקיץ 2014 חתם בוולונטר. בעונת 2014/2015 וודוץ הבקיע 11 שערים ב-27 הופעות, ובסיום העונה עלתה ולונטרי לליגת העל הרומנית לראשונה בתולדותיה. ב-10 בינואר 2018 חתם בויטורול קונסטנצה. כעבור שנה, שוחרר מהקבוצה בשל חשיפת חברתו לשעבר כי הימר על משחקי הקבוצה. ב-31 בינואר 2019 וודוץ עבר בהעברה חופשית וחתם בבית"ר ירושלים. ב-10 בפברואר ערך את הופעת הבכורה שלו בקבוצה בתיקו 1–1 עם מכבי חיפה באצטדיון טדי. הוא שיחק במדי הקבוצה 7 משחקים ולא כבש. בקיץ 2019 חזר לקבוצתו הראשונה, וחתם בקינדייה טרגובישטה. ב-2 בדצמבר 2019 הושעה לשנתיים מכל פעילות כדורגל על ידי ועדת המשמעת והאתיקה של התאחדות הכדורגל ברומניה, בשל מעורבותו בפרשיית הימורים. הוא גם נקנס ב-60,000 אירו. ולונטרי הליגה הרומנית השנייה: 2014/2015 מיכאי וודוץ, באתר Transfermarkt מיכאי וודוץ, באתר Soccerway מיכאי וודוץ, באתר FootballDatabase.eu אבי אטיאס, ‏כבש, הכה, והימר: הכירו את חלוץ בית"ר החדש, באתר ONE‏, 29 בינואר 2019 גיא בן זיו, ‏רשמית: מיחאי וודוץ חתם עד תום העונה בבית"ר, באתר ONE‏, 31 בינואר 2019 בעקבות הימורים: וודוץ הושעה לשנתיים, באתר ערוץ הספורט, 2 בדצמבר 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאי וודוץ".
Dov'è l'amore

"Dov'è l'amore" (בעברית: "איפה האהבה") הוא סינגל שהוקלט על ידי הזמרת-יוצרת האמריקאית שר, מתוך אלבומה העשרים ושניים, Believe. השיר יצא לאור ב-6 ביולי 1999, כסינגל הרביעי והאחרון מתוך האלבום, על ידי חברות התקליטים האחים וורנר ו-WEA. השיר הגיע למקום הרביעי במצעד שבהולנד, והרביעי במצעד שבספרד. השיר נכתב על ידי מארק טיילור ופול בארי והופק על ידי טיילור ובריאן רולינג. גרסת הרדיו של השיר שנעשתה על ידי אמיליו אסטפן, קוצרה בכמה שניות מהגרסה המקורית. גרסתו היא גרסת דאנס של השיר. בנוסף לכך, יצא השיר כסינגל בבריטניה ב-25 באוקטובר 1999. עם השיר הופיעה שר במהלך סיבוב ההופעות הרביעי שלה, "Do You Believe? Tour", שהתקיים בין שנת 1999 לשנת 2000, ונתמך על גבי אלבומה העשרים ושניים, Believe. בנוסף לכך, היה השיר לחלק מרשימת השירים אותם ביצעה שר בכל אחד מהמופעים שנכללו בסיבוב ההופעות. במרוצת השנים, הופיעה שר עם השיר במספר תוכניות טלוויזיה. בראיון שנערך עם שר בנורווגיה בשנת 1999, היא סיפרה כי השיר נבחר לתפקד כסינגל הרביעי והאחרון מתוך האלבום. עוד היא הוסיפה, כי הזמרת האמריקאית מדונה, הייתה צריכה לביים את הקליפ, אך מסיבות לא ידועות שלא ציינה, הוחלפה בג'יימי או'קונור. הקליפ של השיר עוסק בניסיון של גבר לגרום לאישה לטינית להתאהב בו. במהלך הקליפ, ניתן לראות רקדנים רבים רוקדים את ריקוד הפלמנקו, תוך שנגני ליווי ניצבים לידם. בסמוך לכך, ניתן לראות את שר, לבושה בשמלת פלמנקו אדומה, כשהיא יושבת בחדר הצבוע באדום. הקליפ של גרסת הרדיו שנעשתה על ידי אמיליו אסטפן קוצרה בכמה שניות מהקליפ המקורי. בשנת 2004, יצא אלבום הווידאו The Very Best of Cher: The Video Hits Collection, אשר כלל בתוכו את קליפ השיר. מידע על היצירה "Dov'è l'amore" באתר מיוזיק בריינז מידע על היצירה "Dov'è l'amore" באתר Discogs סרטון השיר "Dov'è l'amore" באתר יוטיוב Warner Bros. Records Official Website, Warner Bros. Records Official Website (באנגלית) (ארכיון) Warner Music Group Official Website, Warner Music Group Official Website (באנגלית) Stichting Nederlandse Top 40, Cher - Dov'è L'amore, Top40.nl (בהולנדית) www.americanradiohistory.com Cher – Dov'è l'amore (באנגלית), נבדק ב-2019-01-31 Cher Fan Club, Cher - Dov'è L'amore (Emilio Estefan Jnr. Mix), נבדק ב-2019-01-31 Cher - Dov'è L'Amore, Discogs (באנגלית) www.prnewswire.com Nielsen Business Media Inc, Billboard, Nielsen Business Media, Inc., 1999-07-31. (באנגלית) Bill Lamb Bill Lamb is a music, Arts Writer with Two Decades of Experience Covering the World of Entertainment, culture., Pop Music's 10 Top Divas of All Time, ThoughtCo Cher Fan Club, Cher - Dov'è L'amore (Official Video) | Original Version|url=https://www.youtube.com/watch?v=KYeg3I8f3-U%7Caccessdate=2019-01-31 CherChannelHD, Cher - Dov'e L'Amore (Official Music Video), נבדק ב-2019-01-31 Cher - The Very Best Of Cher - The Video Hits Collection, Discogs (באנגלית)
יקלופטרוס

יקלופטרוס (שם מדעי: Jaekelopterus; מילולית: "הכנפיים של אוטו יקל") הוא סוג של עקרב ימי ענקי שחי בתקופת הדבון לפני 406–401.8 מיליון שנה, אשר חי במים מתוקים או מים מליחים. מסוג זה התגלו 2 מינים: Jaekelopterus rhenaniae אשר נמצא במערב גרמניה ו-Jaekelopterus howelli שנמצא בויומינג ואולי חי בקרבת החופים. היצור קרוי על שם החוקר שגילה אותו ב-1914. יצור זה היה מקרובי העכבישאים המודרניים החיים ביבשה אך הוא היה גדול מהם בהרבה. הוא הגיע לאורך 2.3–2.6 מטר אצל המין Jaekelopterus rhenaniae כשהמין Jaekelopterus howelli היה יותר קטן והגיע לאורך 80 ס"מ. ככל הנראה הוא היה פרוק הרגליים הגדול ביותר אי-פעם, גדול אף יותר מהרב-רגל ארתרופלאורה ומעקרבי הים הקרובים: פטריגוטוס ואקוטירמוס (Acutiramus). יצור זה היה מגדולי הטורפים של הדבון לצד דגים קדומים והוא השתמש בצבתותיו הגדולות, המזכירות צבתות של עקרב רגיל כדי לחטוף טרף מיימי משפת המים, אולי ממארב. מדיה וקבצים בנושא יקלופטרוס בוויקישיתוף יקלופטרוס, באתר GBIF (באנגלית)
אקוטירמוס

אקוטירמוס (שם מדעי: Acutiramus; משמעות שמו: "מחודד ענף", על שם הטופר המחודד בקצה צבתותיו שהיה שונה משאר הטפרים לאורכם) הוא סוג של עקרב ימי גדול אשר חי ברחבי הימים הרדודים במשך תקופת הסילור והדבון שבעידן הפלאוזואיקון לפני 422-409 מיליון שנה. יצור מיימי זה היה קרובם הרחוק של העכבישים והעקרבים החיים והוא נחשב לאחד מהגדולים שבפרוקי הרגליים מעולם, דמה לפטריגוטוס והיה קטן מעט מהיקלופטרוס ומהרב-רגל ארתרופלאורה. הוא הגיע לאורך מרבי של מעל 2 מטרים, אך חלק המינים הגיעו רק לאורך 20 ס"מ. היו לו זוג צבתות מוארכות בעלות קצוות מחודדים שאיתם הוא תפס במהירות טרף קטן ממנו. הוא יכל לרחף במים בעזרת זנבו שדמה לסנפיר ובעזרת "משוטים" מצידי גופו, בדומה לאלה של השחייניתיים. לא בטוח שהיה טורף אקטיבי ואולי היה ניזון ממארב או אוכל נבלות. מדיה וקבצים בנושא אקוטירמוס בוויקישיתוף אקוטירמוס, באתר GBIF (באנגלית)
עזיז אליהו

עזיז אליהו (תרע"ט, 1919 – ח' באדר תשל"ד, 2 במרץ 1974) היה אסיר ציון בעיראק ואיש חיל המודיעין. עזיז אליהו נולד בשנת 1919 כבן בכור לחביבה וסלמן בבגדאד שבעיראק. בנעוריו היה חבר בתנועת "החלוץ". בשנת 1948 נאסר בעיראק למשך כשנה, באשמת סיוע והעברת מידע לציונים. לאחר שחרורו מהמאסר עלה לישראל בשנת 1950 יחד עם רעייתו שמחה-מדלן. הוא גויס למערך הקשר של חיל המודיעין, בו שירת בהצטיינות עד יום מותו. במסגרת שירותו, השתתף במבצעים ובפעולות תגמול צבאיות רבות בישראל ומחוצה לה, שחלקן עדיין נותרו חסויות ואסורות בפרסום. בין תפקידיו בחיל המודיעין, שירת כאלחוטן וכמנהל עבודה, מפקח על אלחוטנים. במסגרת פעילותו במלחמת סיני איתר מטוס מצרי שיורט במבצע תרנגול, ובו היו קצינים מצריים בכירים. במסגרות שירותו בחיל המודיעין, אליהו קיבל את שידורו האחרון של אלי כהן לארץ ב-7 בינואר 1965, ובכך הבין כי כהן נתפס על ידי השלטון הסורי. בשנת 1967 נשלח לשליחות חשאית באתיופיה, למשך מספר חודשים, במהלכה הופסק שירותו בקבע והוא הפך לאזרח עובד צה"ל עד יום מותו. אליהו היה אדם משכיל שידע מספר שפות: עברית, ערבית, צרפתית ואנגלית. במקביל לפעילותו הביטחונית, סייע להשכלת בני נוער, ובהכנת תלמידים לבחינות הבגרות בלימוד בשפות אלו ובמתמטיקה. בסוף חייו החל בכתיבת ספר, שלא הספיק לסיימו. אליהו נפטר לאחר מלחמת יום הכיפורים בשנת 1974 בגיל 54. לאור שירותו בחיל המודיעין עד לפטירתו, הוא נקבר בטקס צבאי מלא בהרצליה, שבה התגורר. הוא הותיר אחריו רעיה, שמחה-מדלן, ושמונה ילדים. זכרו הונצח באתר הנצחה לחללי קהילת המודיעין באתר גלילות, ובשכונת מגוריו בהרצליה הוקמה גינה לזכרו. בטקס החניכה הודה ראש עיריית הרצליה, משה פדלון, על "פעילותו הציונית ארוכת השנים למען המדינה וביטחונה", אשר "הייתה כרוכה במחיר אישי ומשפחתי לא קל", ועל הדרך שבה חי ופעל ש"מהווה עבורנו מקור השראה". עזיז אליהו, באתר הנצחה עיריית הרצליה עזיז אליהו, באתר משרד הקליטה – אסירי ציון רונית באלס-וקנין, זוכרים את אליהו עזיז - האיש שעל מעשיו אסור עדיין לספר, באתר mynet‏ הרצליה, 10 ביוני 2017 תאריך לידתו המדויק אינו ידוע ומצוין לעיתים כ-1 בינואר 1919. בתקופה זו התפרקה האימפריה העות'מאנית והוקמה עיראק. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עזיז אליהו".
פטריגוטיים

פטריגוטיים (שם מדעי: Pterygotidae) היא משפחה של עקרבי מים גדולים שחיו בין סוף הסילור לאמצע הדבון לפני 428.2-391 מיליון שנה. בני משפחה זו כללו את הגדולים שבפרוקי הרגליים מעולם, לצד רב-הרגל ארתרופלאורה כשהגדול שבהם היה היקלופטרוס שהגיע לאורך 2.6 מטרים מרביים. מפלצות ים אלה היו טורפים מרשימים בעלי צבתות כמו של עקרבים רגילים והם שחו בעזרת "משוטים" לצידי גופם ובעזרת זנבם השרירי. ככל הנראה הם צדו ממארב או ניזונו מנבלות במקום לרדוף אחרי טרף. עקרבי המים היו בעלי תפוצה גלובלית ברחבי הימים וחלקם אף חיו במים מליחים או אף במים מתוקים באזורים שונים. אקוטירמוס (Acutiramus) Ciurcopterus ארטופטרוס (Erettopterus) יקלופטרוס (Jaekelopterus) Necrogammarus פטריגוטוס (Pterygotus) מדיה וקבצים בנושא פטריגוטיים בוויקישיתוף פטריגוטיים, באתר האנציקלופדיה של החיים (באנגלית) פטריגוטיים, באתר GBIF (באנגלית)
Criminal (שיר של לינדזי אל)

Criminal (בעברית: פושע/ת) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, The Project. השיר יצא לאור ב-11 בדצמבר 2017, כסינגל השני מתוך האלבום, על ידי חברת התקליטים ברוקן בו רקורדס. השיר הגיע למקום הראשון במצעד שירי הקאנטרי. השיר נכתב על ידי לינדזי אל, פרד וילהלם וכריסטופר סטיבנס והופק על ידי כריסטיאן בוש. "Criminal" הוא שיר בסגנון הקאנטרי פופ, המשלב בתוכו גם את סגנון קאנטרי רוק, בדומה לשאר שירי האלבום, The Project. בילי דיוקס מ-Taste of Country, תיאר את "Criminal" כ"שיר פוטנציאלי עבור הרדיו". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות. "Criminal" זכה להצלחה חסרת תקדים, כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד כל הפורמטים של קנדה (המאחד בתוכו כמו פורמטים שונים), הגיע למקום ה-19. במצעד שירי הקאנטרי שבארצות הברית, הצליח להגיע בשיאו למקום ה-28. מעבר לכך, זכה להצלחה גם במצעד הקאנטרי איירפליי, שם הגיע למקום ה-19 בשיאו. הווידאו קליפ הנלווה שצולם עבור השיר הועלה לערוץ היוטיוב הרשמי של לינדזי אל ב-8 באפריל 2018, כמה חודשים לאחר שיצא כסינגל. הוא בוים על ידי ווס אדוארדס. בתחילת הקליפ, ניתן לראות מנהל בית כלא, שצועק על חבורת אסירות העומדות בשורה. בהמשך, מגולל הקליפ את סיפורה של אל בשילוב הקונספט של הקליפ עצמו. נכון למרץ 2021, מונה הצפיות של הקליפ עומד על למעלה מ-2 מיליון צפיות. סרטון השיר "Criminal" באתר יוטיוב The Project, נבדק ב-2021-03-03 Home - BBR Music Group, www.bbrmusicgroup.com Lindsay Ell Chart History, Billboard Lindsay Ell – Criminal (באנגלית), נבדק ב-2019-01-31 LindsayEllVEVO, Lindsay Ell - Criminal, נבדק ב-2019-01-31 Billy Dukes, Sound Off: Is Lindsay Ell's 'Criminal' a Hit? [Listen], Taste of Country (באנגלית) Lindsay Ell, Spotify Chris Parton, Chris Parton, Watch Lindsay Ell Steal Cars, Escape Prison in Wild 'Criminal' Video, Rolling Stone, ‏2018-04-09 (באנגלית) Lindsay Ell, Billboard
רנדי פלגלר

רנדי פלגלר (באנגלית: Randy Flagler; נולד ב-21 באוגוסט 1968) הוא שחקן קולנוע וטלוויזיה אמריקאי המוכר בעיקר מתפקידו בסדרת הטלוויזיה "כבאי שיקגו" של רשת NBC. למד משחק באוניברסיטת ביילור אצל הסופר-במאי דרק האס, בוגר האוניברסיטה. גברים של כבוד - (2000). אוכל העצמות - (2007). 2:13 - (2009). הדאבל - מילר (2011). קישורים - (2001). NYPD Blue - האנק גרנדה (2002) חקירות רפואיות - (2004). NCIS (סדרת טלוויזיה) - (2006) תשע (סדרת טלוויזיה) - (2006). נמלטים - (2008). 24 (סדרת טלוויזיה) - (2009). מונק (סדרת טלוויזיה) - (2009). גיבורים (סדרת טלוויזיה) - (2009). צעירים חסרי מנוח - (2008-2011). שוטרי שיקגו - הרולד קאפ (תפקיד אורח 4 פרקים) (2014-2019 - רץ). כבאי שיקגו - הרולד קאפ (2012-2019 - רץ). רנדי פלגלר, ברשת החברתית אקס (טוויטר) רנדי פלגלר, במסד הנתונים הקולנועיים IMDb (באנגלית)
צ'אוהוזאורוס

צ'אוהוזאורוס (שם מדעי: Chaohusaurus; מילולית: "הלטאה של צ'אוהו") הוא סוג של זוחל ימי פרהיסטורי שהיה קרוב לאיכתיוזאורים דמויי-הדגים אך היה שייך לסדרת דיאפסידים שונה שהשתייכה לקבוצה דמויי איכתיוזאורים. מאובניו נמצאו ב-1972 ליד העיר צ'אוהו (Chaohu) שבמחוז אנחווי, סין. זוחל ימי זה הגיע לאורך 50–200 סנטימטר ולמשקל 10–45 ק"ג והיה קטן בהרבה מהאיכתיוזאורים האמיתיים. במראהו הוא התאים פחות לחיים ימיים אך היה בעל זנב ארוך דמוי-דג, סנפירים דמויי-משוטים וגוף זרים והייתה לו לסת מוארכת מלאה בשיניים חרוטיות שהותאמו לציד דגים ורכיכות בים. למרות הדמיון לאיכתיוזאורים, גופו הזכיר מראה לטאי והוא היה חסר סנפיר גבי ובעל סנפירים קצרים יחסית שאולי התאימו לעלייה לפני המים. הוא דמה מאוד למיקסוזאורוס מאותה תקופה. ייתכן שהיצור היה מאבותיהם של האיכתיוזאורים האמיתיים והיה בעל אורח חיים דמוי כלב ים מודרני שיכל לעלות ליבשה לנוח אך ניזון מטרף בים. מדיה וקבצים בנושא צ'אוהוזאורוס בוויקישיתוף צ'אוהוזאורוס, באתר GBIF (באנגלית)
דמויי איכתיוזאורים

דמויי איכתיוזאורים (שם מדעי: Ichthyosauromorpha) היא קבוצה טקסונומית גדולה של זוחלים ימיים דיאפסידים שחיו בעידן המזוזואיקון בין הטריאס התחתון לקרטיקון העליון לפני 251.3–90 מיליון שנה. בעבר סברו שבני הקבוצה היו חלק מסדרת האיכתיוזאורים, אך רבים מהם הופרדו ב-2014 עקב הבדלים קטנים בעצמות. יצורים אלה היו הקרובים ביותר במחלקת הזוחלים לחיים בים והיו הזוחלים המקבילים ללווייתנים ולדולפינים של ימינו ממחלקת היונקים. חלק מהם היו גדולים ביותר כמו השסטזאורוס והשוניזאורוס שהגיעו לאורך של מעל 20 מטר. המינים המוקדמים בקבוצה היו בעלי מאפיינים של זוחלים יבשתיים, בעיקר במבנה הירכיים ועצמות הרגל, אשר התנוונו במינים המפותחים יותר שהיו בעלי סנפירים ארוכים וזנב דמוי-דג. סדרה Hupehsuchia קבוצה Ichthyosauriformes קבוצה Nasorostra על-סדרה Ichthyopterygia משפחה Omphalosauridae משפחה Parvinatatoridae משפחה Thaisauridae משפחה Utatsusauridae קבוצה Eoichthyosauria סדרה גריפידיה (Grippidia) – בה הצ'אוהוזאורוס סדרה איכתיוזאוריה (Ichthyosauria) מדיה וקבצים בנושא דמויי איכתיוזאורים בוויקישיתוף